Alexander Tettey

Alexander Banor Tettey (født 4. april 1986 i Accra i Ghana) er en norsk-ghanesisk fotballtrener og tidligere fotballspiller som er trener med ansvar for rolletrening for Rosenborgs juniorakademi.Tetteys primærposisjon er defensiv midtbane, men han har både offensive og defensive kvaliteter som gjør at han kan bekle omtrent alle posisjoner på midtbanen. Tettey er kjent for å være en hardtarbeidende fotballspiller med god fart og teknikk.


== Klubbkarriere ==


=== Tidlige år ===
Tettey begynte å spille organisert fotball for Kickers i hjemlandet før han sammen med sin søster flyttet etter sin far til Norge og Bodø  i 1999. Mens han bodde i Bodø spilte han på aldersbestemte lag i Bodø/Glimt. Han flyttet senere til Trondheim og begynte å spille for Kolstad, der han imponerte nok til å få en plass på juniorlaget til Rosenborg. Tettey ble junior-Norgesmester med Rosenborg i 2005.


=== Rosenborg ===
Tettey fikk sin A-lagsdebut for Rosenborg i januar 2003 i en treningskamp mot GIF Sundsvall i en alder av 16 år, og ble i september samme år en del av A-lagsstallen til Rosenborg. Han ble den yngste spiller i Rosenborgs A-lag da han var 16 år.
Tetteys Tippeliga-debut kom i juni 2004 mot sin tidligere klubb Bodø/Glimt, men han ble ingen umiddelbar hit for Rosenborg. Han ble i stedet leid ut til Skeid i Adeccoligaen i én måned påfølgende sesong, der han scoret to mål på fem kamper. Det var nok til at daværende Rosenborg-trener Per-Mathias Høgmo ville hente ham tilbake. Han ble i gullsesongen 2006 et klart førstevalg som venstre indreløper, noe som blant annet ble markert med en hel omgang mot Real Madrid. Sesongen 2006 ble Tetteys gjennombruddssesong.
Tettey ble etterhvert omskolert til sentral midtbane på grunn av at Rosenborg hadde slitt med å finne en passende spiller for posisjonen. Fra den posisjonen leverte han imponerende resultater, noe som blant annet resulterte i to seire over Valencia og én uavgjort mot Chelsea i Mesterligaen 2007/2008.
Da Anthony Annan ble kjøpt av Rosenborg fra Start i 2008, fikk Tettey muligheter til å utfolde seg mer offensivt enn tidligere fra den sentrale midtbanerollen, noe som i starten av 2009-sesongen førte til at Tettey begynte å score flere mål. Det førte til at den franske toppklubben Rennes la inn bud på Tettey etter å ha fulgt ham over lengre tid. Budet ble imidlertid avslått fra Rosenborgs side, blant annet på grunn av at Marek Sapara sto først i salgskøen. Et nytt og forbedret bud kom etter avslaget av det første budet, men også det ble avslått, uten at Rosenborg ønsket å samtale med Rennes. Da Rosenborg noe sensasjonelt røk ut av Europaligaen, ble situasjonen for Rosenborg en annen, og Rennes kom med et repetert bud på 32 millioner for Tettey. Dette budet ble heller ikke denne gangen akseptert, men Rosenborg var villig til å gå i dialog med Rennes for en mulig avklaring. Det resulterte til at begge parter ble enige om en overgang på rundt 40 millioner kroner.Tetteys Rosenborg-karriere har foreløpig resultert i to seriemesterskap, siden han fikk med seg seriegullet fra 2009-sesongen.


=== Rennes ===
4. juli 2009 skrev midtbanespilleren under en 4-årskontrakt med klubben etter overgangen fra Rosenborg.


=== Norwich ===
Alexander Tettey scoret i sin debutkamp for Norwich City FC, mot Doncaster i Capitol One Cup.


=== Tilbake til Rosenborg ===
12. mai 2021 skrev han under for Rosenborg.Han har kontraktfestet at han ikke skal spille på kunstgress.


== Landslagskarriere ==
Tettey har valgt å spille landslagsfotball for Norge, og fikk 7 landskamper for U18-, 8 landskamper for U19- og 14 landskamper for U21-landslaget. Han deltok i U19-EM i 2005.
Tettey fikk sin A-landslagsdebut 22. august 2007 som innbytter da Norge slo Argentina 2–1. 3. mars 2017 ga han seg på landslaget. Han spilte 34 A-landskamper og scoret 3 mål.


== Referanser ==


== Eksterne lenker ==
(en) Alexander Tettey – kategori av bilder, video eller lyd på Commons 
(en) Alexander Tettey på Internet Movie Database 
(en) Alexander Tettey – UEFA 
(fr) Alexander Tettey – LÉquipe 
(en) Alexander Tettey – Transfermarkt 
(en) Alexander Tettey – national-football-teams.com 
(en) Alexander Tettey – Soccerbase.com 
(en) Alexander Tettey – FootballDatabase.eu 
(en) Alexander Tettey – EU-Football.info 
(en) Alexander Tettey – PlaymakerStats.com 
(no) Alexander Tettey – Norges Fotballforbund 
(en) Alexander Tettey – FBref 
(no) Spillerprofil på RBK.no
(no) Biografi på RBKweb
(no) Offisiell statistikk for Rosenborg Ballklub: Alexander Tettey